قبائیلی امور کی وزارت
ٹرائیفیڈ 177ممکنہ قبائلی مصنوعات کےلئے جی آئی ٹیگ حاصل کرنے کی سمت میں کام کررہا ہے
ہندوستانی ہائی کمیشن میں عالمی پہل کے ایک حصے کی شکل میں ’آتم نر بھر بھارت‘کارنر قائم کیا جارہا ہے
نئی دہلی،13اکتوبر؍2021:
اہم باتیں:
- 300 سے زیادہ رجسٹرڈ بھارتی جی آئی میں قبائلی ساخت ؍حصے داری کو دیکھتے ہوئے ٹرائیفیڈ 56جی آئی ٹیگ کی گئی مصنوعات کا کاروبار کرتاہے۔
- پدم شری ڈاکٹر رجنی کانت دویدی کی رہنمائی میں 21 ممکنہ مصنوعات کا جی آئی رجسٹریشن پہلے ہی شروع کیا جاچکا ہے۔اس سے ٹرائیفیڈ کے ذریعے فروخت کئے جانے والی جی آئی مصنوعات کی تعداد اب بڑھ کر 77 ہوجائے گی۔
- ٹرائیفیڈ کا مقصد وزارت خارجہ کی مدد سے مالا مال ثقافت اور وراثت کو انڈین قونصلیٹ کے توسط سے عالمی پلیٹ فارم پر بڑھاوا دینا ہے۔
ٹرائیفیڈ کے ذریعے شروع کی گئی جی آئی پہل کا مقصد زیادہ پرکشش مصنوعات کی تیاری کرتے ہوئے بھارتی قبائلی عوام کی روایتی مہارت کو تحفظ دینا اور اسے ازسر نو زندہ کرنا ہے۔ٹرائیفیڈ مخصوص نوعیت کی جغرافیائی خصوصیات کے ساتھ زراعت ، قدرتی یا تیار شدہ اشیاء کو بڑھاوا دینے اور اُنہیں تحفظ دینے کی اہمیت کو محسوس کرتے ہوئے جی آئی ٹیگ والے قبائلی ساخت یا ذرائع کی مصنوعات کے کاروبار کے توسط سے بڑے پیمانے پر کام کررہا ہے، تاکہ بے مثال بھارت کے بیش بہا خزانے کے تحفظ میں تعاون دیا جاسکے۔
ہائی کمیشن میں ٹرائیفیڈ کے تعاون سے ایک عالمی پہل کے حصے کی شکل میں ’آتم نر بھر بھارت‘کانر قائم کیا جارہا ہے، جس کا مقصد صدیوں سے قبائلی افراد کے ذریعے تیار کی جارہی مصنوعات کو بڑھاوا دینا ہے۔
ٹرائیفیڈ کے جی آئی اقدامات اور غیر ممالک میں ہائی کمیشنوں میں آتم نر بھر قیام کا مقصد یہ ہے:
- بنیادی مصنوعات کے ساتھ ساتھ اُن کی مصنوعات کے مفاد کا تحفظ کرنا اور یہ یقینی بنانا کہ سامان تیار کرنے والے کو زیادہ مقابلہ جاتی بازار پس منظر میں ان کے اعلیٰ نوعیت کے مال کے لئے زیادہ زیادہ سے زیادہ قیمت حاصل ہو۔
- سودیشی مصنوعات کی بھارت اور عالمی بازار میں شناخت کو یقینی بنانا۔
- قبائلی مخصوص نوعیت کی جغرافیائی صورتحال سے ختم ہورہے آرٹ اور دستکاری کو از سر نو زندہ کرنا۔
موجودہ وقت میں ٹرائیفیڈ اچھی طرح قائم شدہ 141 ٹرائبس انڈیا خوردہ فروخت مراکز کے نیٹ ورک اور مختلف ای –کامرس پلیٹ فارم کے توسط سے 300 سے زیادہ رجسٹرڈ ہندوستانی جی آئی میں سے قبائی ساخت؍حصے داری کو دیکھتے ہوئے 56 جی آئی ٹیگ والی مصنوعات کا کاروبار کرتاہے۔ اس سے اب تک 94کاریگروں کو قانونی طورپر یوزر شپ مہیا کی ہے اور یہ مستقبل قریب میں 500اتھرائزڈ یوزرز بیس بنانے کے لئے کوششوں میں مصروف ہے۔
56 جی آئی مصنوعات کی مارکیٹنگ کے علاوہ ٹرائیفیڈ ان 177 ممکنہ مصنوعات کے لئے جی آئی ٹیگ حاصل کرنے کے لئے بھی کام کررہا ہے، جن کی پورے ملک میں یعنی شمال مشرق، اتراکھنڈ، جھارکھنڈ، مدھیہ پردیش، مہاراشٹر، اُڈیشہ، مغربی بنگال ، گجرات، چھتیس گڑھ، آندھرا پردیش، راجستھان، جنوب  اور شمال میں واقع ہمارے علاقائی دفاتر کے کام کرنے کے علاقوں کے تحت شناخت کی گئی۔
اس کے ساتھ ہی پدم شری ڈاکٹر رجنی کانت دویدی کی رہنمائی میں گجرات ، آسام، اتراکھنڈ اور جھارکھنڈ ریاستوں کے 21ممکنہ مصنوعات کی جی آئی رجسٹریشن پہلے ہی شروع کی جاچکی ہے۔اس سے ٹرائیفیڈ کے ذریعے مارکیٹنگ کی جانے والی جی آئی مصنوعات کی تعداد بڑھ کر 77 ہوجائے گی۔یہ مصنوعات اس پینل میں شامل قبائلی سپلائرز سے حاصل ہوتی ہیں۔جی آئی پہل کے تحت کی گئی سرگرمیاں ’’ووکل فار لوکل‘‘کے مطابق ہیں اور اس کا مقصد بھارت @75آزادی کا امرت مہوتسو کے مقرر شدہ ویژن کے مطابق وزیر اعظم کی واضح حوصلہ افزائی کی بنیاد پر آتم نر بھر بھارت کی تعمیر کرنا ہے۔
جی آئی پہل کو مضبوط بنانے کی اجتماعیت
ٹرائیفیڈ-پی ایم او-ایل بی ایس این اے اے
ٹرائیفیڈ نے قبائلی ساخت کے جی آئی کو بڑھاوا دینے اور ان کی مارکیٹنگ کرنے کے ساتھ ساتھ اُن کا ایسے برانڈوں میں تبدیل کرنے کےلئے جو قبائلی ہنرمندوں کے بااختیار ہونے کی علامت ہے، وزیر اعظم کے دفتر کے ساتھ شراکت داری کی ہے۔ایل بی ایس این اے اے ، ثقافت کی وزارت اور کپڑے کی وزارت کے تعاون سے ایک وقف پروگرام جی آئی مہوتسو کا انعقاد کیاگیا، جس کا مقصد تربیت شدہ افسران کو حساس بنانا تھا، جو ان کے علاقوں میں جی آئی منصوعات کے مفاد کا تحفظ کرنےو الی پالیسیوں کی انتظامیہ کی سطح پر حمایت دے گا اور پالیسیوں کی تیاری کو یقینی بنائے گا۔
ٹرائیفیڈ –نابارڈ
ٹرائیفیڈ اور نابارڈ نے اپنے پاس دستیاب وسائل کو ساجھا کرتے ہوئے جی آئی پہل کو رفتار اور طاقت مہیاکرنے کے مقصد سے آپس میں تعاون کیا ہے۔ اس شراکت داری کا مقصد جی آئی ٹیگ کی گئی مصنوعات کے ایف پی او؍پی او کا فروغ ، قبائلی ہنرمندوں کی تربیت اور صلاحیت سازی ، جی آئی مصنوعات کی تشہیر کے لئے نمائشوں کا اہتمام جیسی کئی سرگرمیوں کو دستیاب کرانا ہے۔
ٹرائیفیڈ –وزارت خارجہ
وزارت خارجہ کا تعاون لینے میں ٹرائیفیڈ کا مقصد غیر ممالک میں واقع انڈین قونصلیٹ کے توسط سے مجموعی قبائلی ثقافت اور اس کی وراثت کو عالی پلیٹ فارم پر فرو غ دینا ہے۔ ان دونوں شراکت داروں کے ذریعے تحفہ دینے اور دیگر مقاصد کےلئے اس عہد کو محسوس کیا جارہا ہے کہ قبائلی بنیاد کی وراثت والی جی آئی مصنوعات کی شناخت کی جائے۔اس کے علاوہ ٹرائیفیڈ نے مختلف پرکشش مصنوعات کے ساتھ قبائلی جی آئی مصنوعات کو بڑھاو ا دینے اور ان کی مارکیٹنگ کے لئے اوٹاوا ، کوویت، بنکاک اور کروشیا میں واقع انڈین قونصلیٹ میں آتم نر بھر کارنر کامیابی کے ساتھ قائم کیا ہے۔